
ДО
ОБЩИНСКИ СЪВЕТ
ГР. БУРГАС
ДОКЛАДНА ЗАПИСКА

от Димитър Николов Николов
Кмет на  Община Бургас


ОТНОСНО: Прекратяване на съсобственост между Община Бургас и физически лица чрез продажба на общинските идеални части от УПИ VІІ-47 в кв.17 по действащия ПУП-ПРЗ на с. Брястовец, Община Бургас.


УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. № 94-01-9526/18.03.2024 г. от Я. К., К. К., Т. Д. и Т. М., всички от гр.Бургас, за прекратяване на съсобствеността в УПИ VІІ-47 в кв.17 по действащия ПУП-ПРЗ на с.Брястовец, Община Бургас, съответстващ на ПИ с идентификатор 06776.501.47 по КК на селото, чрез изкупуване на общинската идеална част в имота.
Заявителите са собственици на 805/965 кв. м. ид. части от имота като наследници на Т. Ч. Г. съгласно Нотариален акт №46, т.І, д.№122/1981г., издаден от Нотариус гр. Бургас и удостоверение за наследници изх.№ ЕД -3304/18.07.2024г., издадено от Община Бургас.  
Съгласно Акт №10433/17.04.2024г. за частна общинска собственост Община Бургас е собственик на 23/965 кв. м ид. части от УПИ VІІ-47, целият с площ 965 кв. м в кв.17 по ПУП-ПРЗ на с.Брястовец, Община Бургас, съответстващ на ПИ с идентификатор 06776.501.47 по КК на селото.
Останалите идeални части до пълната площ на УПИ са придаваеми части от съседни имоти и в резултат от различните методи на изчисления през годините съгласно удостоверение рег.№94-01-7305/1/04.04.2022г., издадено от Дирекция УТ при Община Бургас.
		Съсобствеността е възникнала по силата на действащия  ПУП на населеното място от 1986г., като към имота са придадени идеални части от улична регулация от запад. 
		Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот.	
		Съсобственият имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.
Описаният имот не е включен в Програмата за управление и разпореждане с общинската  собственост на Община Бургас за 2024 г., приета с решение по т.2 от Протокол №7/14.02.2024 г. на Общински съвет-Бургас.
	Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 945 (деветстотин четиридесет и пет) лева.
Данъчната оценка на общинската идеална  част от имота, предмет на продажба е 60,60 (шестдесет лв. и шестдесет ст.) лв.
Eто защо, като взех предвид Протокол-решение от 11.07.2024 год. на  Комисията, назначена с моя Заповед № 2895/23.08.2022 г., което възприемам изцяло, в изпълнение на правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следните

                                                    Р Е Ш Е Н И Я:

	І. Допълва Програмата за управление и разпореждане с общинска  собственост на Община Бургас за 2024 г., приета с решение по т.2 от Протокол №7/14.02.2024г. на Общински съвет-Бургас, в частта на раздел ІІ „Продажби по реда на ЗОС, без търг или конкурс“, точка 3.„Прекратяване на съсобственост по чл.36, ал.1, т.2 от ЗОС, чрез продажба на общински идеални части“, с недвижим имот, актуван с Акт №10433/17.04.2024 г. за частна общинска собственост,  представляващ 23/965 кв. м идеални части от УПИ VІІ-47, целият с площ 965 кв. м в кв.17 по ПУП-ПРЗ на с.Брястовец, Община Бургас, съответстващ на 23/965 кв. м идеални части от ПИ с идентификатор 06776.501.47 по КК на селото.
ІІ. Да се прекрати съсобствеността между Община Бургас и Я.К. К. с ЕГН ., с постоянен адрес: гр.Бургас, ; К. К. К. с ЕГН   и постоянен адрес: гр.Бургас,  ; Т. Ч. Д. с ЕГН  и постоянен адрес: гр.Бургас,   и Т. Ч. М. с ЕГН   и постоянен адрес: гр.Бургас ; чрез продажба на общинските идеални части в недвижим имот, актуван с Акт № 10433/17.03.2024 г. за частна общинска собственост, представляващ 23/965 (двадесет и три от деветстотин шестдесет и пет) кв. м. идеални части от УПИ VІІ-47 (седем римско за имот пл.№ четиридесет и седем), целият с площ 965 (деветстотин шестдесет и пет) кв. м., отреден "За жилищно строителство" в кв.17 (седемнадесет) по ПУП-ПРЗ на с. Брястовец, Община Бургас, при граници на целия имот: север -УПИ VІІІ, УПИ VХ и УПИ Х, Изток- УПИ ІІ, Юг- УПИ VІ и Запад- улица; съответстващи на 23/965 (двадесет и три от деветстотин шестдесет и пет) кв. м. идеални части от ПИ с идентификатор 06776.501.47 (нула шест седем седем шест точка пет нула едно точка четири седем) с площ 965 (деветстотин шестдесет и пет) кв. м по одобрени КККР на с. Брястовец, Община Бургас, при съседи: имоти с идентификатори: 06776.501.46, 06776.501.43, 06776.501.42, 06776.501.525, 06776.501.524, 06776.501.523 и 06776.501.677, съобразно наследствените им права, за сума в общ размер - 945 (деветстотин четиридесет и пет) лв., без ДДС.
Приложения: Заявление вх. №94-01-9526/18.03.2024 г., Нотариален акт №46, т.І, д.№122/1981г., издаден от Нотариус гр.Бургас, Удостоверение за наследници изх.№ЕД -3304/18.07.2024г., издадено от Община Бургас, Акт №10433/17.04.2024 г. за частна общинска собственост, Скица, издадена от СГКК – Бургас, Удостоверение рег.№94-01-7305/1/04.04.2022г. и комбинирана скица по ПУП-ПРЗ, издадени от дирекция УТ при Община Бургас, Експертна оценка от лицензиран оценител, Удостоверение за данъчна оценка и Протокол от 11.07.2024 г. на комисия, назначена със Заповед №2895/23.08.2022 г. 


ДИМИТЪР НИКОЛОВ
Кмет на Община Бургас 



Съгласували:
Златина Георгиева, директор, дирекция ПНО

Живко Димитров, директор,  дирекция УОС

Катерина Сидерова – Грудова, гл. юрисконсулт в дирекция УОС

Изготвил: 
[bookmark: _GoBack]. в дирекция УОС

